Blitsige Tambwe ook in Bulkraal | Maroela Media
Madosh Tambwe. FotoL Grant Down/AFP.
Die Blou Bulle se agterlyn sal nou oor selfs meer slaankrag beskik.
Die Curriebeker-kampioenspan het die diens van die blitsige Madosh Tambwe bekom nadat die Kongo-boorling 'n kontrak onderteken het wat hom tot 2023 in Pretoria sal hou.
Tambwe is in Kinshasa gebore en het al rugby vir die Leeus en die Haaie gespeel. Sy skuif na Loftus Versfeld sal vir 'n watertand-agterlyn saam met spelers soos Stedman Gans, Cornal Hendricks en Kurt-Lee Arendse sorg.
Die 23-jarige is 'n driedrukmasjien. Hy het een van die vinnigse driekunse in Superrugby-geskiedenis behaal toe hy vier drieë vir die Lions teen die Stormers gedruk het.
Nodeloos om te sê, Jake White is in sy noppies met die Bulle se nuutste aanwins.
"Madosh beskik oor ongelooflike talent en sy teenwoordigheid sal beslis tot die agterlyn se slaankrag bydra. Ons is opgewonde om saam met hom te werk en sy toorkunsies op die veld te sien."
Die Bulle sal egter vir die volgende paar weke sonder hul vuurvreter-kaptein, Duane Vermeulen, moet klaarkom.
Die Bok-agtsteman gaan 'n knie-operasie ondergaan en kan na verwagting tot ses weke op die krukkelys wees.
Welcome to the #BullsFamily Madosh Tambwe???????? We can't wait to see you tear it up at Loftus ????
Read the full press release here: https://t.co/7FlAFceHli pic.twitter.com/4ny4MOqdbT
— Official Blue Bulls (@BlueBullsRugby) February 19, 2021
Am bly eers Hoofhaai, al is Kolisi in Durban
Hoe ouer die bul,hoe harder die horing.
Hou net asb vir Willemse weg, ons vra mooi.
Great kopie met Madosh enige speler wat soos die artikel se vier drieë teen die province druk is welkom in die blou. Pollard en Etsebeth onderskeidelik eerste en derde op die europese verdienste lys, met 1 m £ en 900 k £ onderskeidelik met hordes ander sa spelers wat uitstaande vertonings lewer en groot geld verdien. Dink aan die du Preez broers, Ackerman, Faf en Koch. Hul hoef nie lokaal te kompeteer nie los dit vir die kwotas.
Verbasend hoe nulle rugby verbeter het nadat overrated spelers soos Pollard, Snyman, Odendaal, ens. daar weg is.
Madosh Tambwe was onbekend totdat hy speelkans by die Leeus gekry het.Dit bly maar die provinsie en die Cheetahs se probleem dat hy nie sulke spelers kan behou nie.Laat my baie dink aan Bryan Habana wat sy loopbaan ook by die Leeus in 2004 begin het en daar Springbok geword het wat ook in een van die Bulle se sterspelers geword het en eiehandig in 2007 die Superrugbybeker in die doodsnikke teen die Sharks gewen het. Geldrugby het totaal die toneel verander en ek is bevrees dat dit ook die doodsteek vir party kleiner provibsies gaan wees omdat hul doodeenvoudig… Lees meer »